钦定古今图书集成/明伦汇编/家范典/第107卷 > 《汉刘熙释名》 > 《檀弓》
## 钦定古今图书集成/明伦汇编/家范典/第107卷 > 《汉刘熙释名》 > 《檀弓》

从母之夫，舅之妻，二夫人相为服，君子未之言也。或
曰：“同《爨缌》。”

〈陈注〉从母、母之姊妹、舅、母之兄弟、从母、夫于舅、妻无服，所以《礼经》不载，故曰：“君子未之言。”时偶有甥至外家，见此二人相依，同居者有丧而无文可据，于是或人为同爨缌之说以处之。此亦原其情之不可已，而极礼之变焉耳。或问：“从母之夫、舅之妻皆无服，何也？”朱子曰：“先王制礼，父族四，故由父而上为族曾祖父缌麻，姑之子，姊妹之子，女子子之子”，皆由父而推之也。《母族》三：“母之父，母之母，母之兄弟。”恩止于舅，故从母之夫，舅之妻，皆不为服，推不去故也。《妻族》二：“妻之父，妻之母。”乍看似乎杂乱无纪，子细看则皆有义存焉。